คือเป็นแผลถลอกที่หัวอวัยวะเพศแล้วผ่านไป2-3วันมีตุ่มขาวๆขึ้นตรงแผลจะเป็นอะไรรึป่าวครับ
สวัสดีค่ะ แผลถลอกที่หัวอวัยวะเพศชาย อาจเกิดจากการเสียดสีหรือถูไถ การติดเชื้อแบคทีเรีย เชื้อรา หรือโรคติดต่อทางเพศสัมพันธ์ ตุ่มขาวๆที่ขึ้นที่แผลนั้นอาจจะเป็นตุ่มที่จำเพาะเจาะจงกับโรคที่เป็น ซึ่งควรไปพบแพทย์เพื่อตรวจร่างกายเพิ่มเติมการดูแลตัวเองเบื้องต้น งดการทำกิจกรรมทางเพศไปก่อนจนกว่าแผลจะสมานกันดี ใช้น้ำเปล่าสะอาดล้างทำความสะอาดอวัยวะเพศ ไม่ใช้สบู่ไปถูตรงๆ ใส่เสื้อผ้าที่ระบายอากาศดี ไม่ให้เกิดความอับชื้น แผลขนาดเล็กหรือรอยถลอกส่วนใหญ่มักจะค่อยๆสมานกันเองได้ ถ้าแผลขนาดใหญ่ดูมีการติดเชื้อควรได้รับยาฆ่าเชื้อและยาแก้อักเสบที่ไม่ใช่สเตียรอยด์ร่วมด้วยหากอาการยังไม่ดีขึ้น แผลค่อนข้างใหญ่ เป็นแผลเปิด เห็นหนังสีแดง มีเลือดหรือหนองไหล เจ็บปวดบวมมาก มีไข้ ควรไปพบแพทย์เพื่อตรวจเพิ่มเติม